1a.

I artikel 8 foretages følgende ændringer: a) Stk. 1 affattes således: »1. Myndigheden har følgende opgaver: a) at bidrage til fastlæggelsen af fælles standarder og praksis af høj kvalitet for regulering og tilsynsførelse, navnlig ved at afgive udtalelser til EU-institutionerne og udarbejde retningslinjer, henstillinger og udkast til reguleringsmæssige og gennemførelsesmæssige tekniske standarder og andre afgørelser på grundlag af de i artikel 1, stk. 2, nævnte lovgivningsmæssige retsakter ab) at udvikle og ajourføre en europæisk tilsynshåndbog om tilsyn med finansielle institutioner for hele Unionen under hensyntagen til bl.a. skiftende forretningspraksis og forretningsmodeller hos de finansielle institutioner. Den europæiske tilsynshåndbog skal indeholde bedste praksis inden for tilsynsmetoder og -processer b) at bidrage til den konsekvente anvendelse af juridisk bindende EU-retsakter, bl.a. ved at bidrage til en fælles tilsynskultur, sikre konsekvent og effektiv anvendelse af de i artikel 1, stk. 2, nævnte retsakter, undgå tilsynsarbitrage, mægle i og bilægge tvister mellem kompetente myndigheder, sikre effektivt og konsekvent tilsyn med finansielle institutioner og sikre tilsynskollegiers konsekvente funktion og gribe ind i bl.a. krisesituationer c) at lette delegeringen af opgaver og ansvarsområder blandt kompetente myndigheder d) at arbejde tæt sammen med Det Europæiske Udvalg for Systemiske Risici (ESRB), navnlig ved at give ESRB de nødvendige oplysninger til udførelsen af dets opgaver og sikre behørig opfølgning af ESRB's advarsler og henstillinger e) at tilrettelægge og gennemføre peerevalueringsanalyser af kompetente myndigheder, herunder retningslinjer og henstillinger og fastlægge bedste praksis for at styrke konsekvensen i tilsynsresultaterne f) at overvåge og vurdere markedsudviklingen på sit kompetenceområde, herunder eventuelt kredittendenser, især for husholdninger og SMV'er g) at foretage økonomiske markedsanalyser med henblik på udførelsen af sine opgaver h) at fremme beskyttelse af indskydere og investorer i) at fremme tilsynskollegiernes konsekvente og korrekte funktion, overvågningen, vurderingen og målingen af systemiske risici, udviklingen og koordineringen af genopretnings- og afviklingsplaner, idet alle indskydere og investorer i hele Unionen sikres et højt beskyttelsesniveau, og der udarbejdes metoder til afvikling af nødlidende finansielle institutioner og en vurdering af behovet for passende finansieringsinstrumenter, for at fremme samarbejdet mellem kompetente myndigheder, som er involveret i krisehåndtering i forbindelse med grænseoverskridende institutioner, der potentielt kan udgøre en systemisk risiko i henhold til artikel 21-26 j) at udføre andre specifikke opgaver som fastsat i denne forordning eller i andre lovgivningsmæssige retsakter k) at offentliggøre og regelmæssigt ajourføre oplysninger på sin hjemmeside i relation til sit aktivitetsområde, navnlig inden for sit kompetenceområde, om registrerede finansielle institutioner, for at sikre offentligheden let adgang til oplysninger. 1a. Ved udførelsen af sine opgaver i henhold til denne forordning skal myndigheden: a) udnytte samtlige de beføjelser, den har til rådighed samt b) med forbehold af formålet om at sikre kreditinstitutters sikkerhed og soliditet tage fuldstændig hensyn til de forskellige typer af kreditinstitutter og de forskellige forretningsmodeller og størrelser.« b) I stk. 2 tilføjes følgende afsnit: »Under udførelsen af de opgaver, der er omhandlet i stk. 1, og udøvelsen af de beføjelser, som er omhandlet i dette stykke, tager myndigheden behørigt hensyn til principperne for bedre regulering, herunder til resultaterne af den cost-benefit-analyse, som udarbejdes i overensstemmelse med kravene i denne forordning.«